哗地玛

哗地玛（1825-1898），本名William Shepard Wetmore，美国近代来华商人。写过《远东生活回忆录》。

 生平 
渠1850年9月20日离开美国，11月12日到达香港，1851年11月到达上海，搭堂兄弟Cryder Wetmore一淘开办哗地玛洋行。1853年到1854年，渠来拉上海经历著小刀会起义，参加过“泥滩之战”，也曾冒险进入小刀会起义军控制个上海县城。

1855年3月23日渠当选工部局第二届董事会董事，1861年渠再度当选，外加6月28日继任总董到10月底。1873年又一次选进董事会，并当选副总董。此外还担任1873—1874市政年度个警备委员会主席、防卫委员会委员。

渠1895年回国，1898年去世，享年73岁。

 怀德路 
上海杨浦区有条马路叫作“怀德路”，源自1895年9月10日上海公共租界工部局董事会会议提出纪念Wetmore总董个Wetmore Road。Wetmore Road后首牢弗妥当个翻成功“威妥玛路”——难搭1895年过世个英国驻华公使、汉学家威妥玛（Thomas Francis Wade）搞起来哉。从1854年个《上海年鉴》来看，Wetmore箇位活跃个外侨名字已经汉化为“哗地玛”。